Na temelju članka 4. Plana mreže predškolskih ustanova na području grada Šibenika („Službeni glasnik Grada Šibenika“ broj 11/15) i članka 46. Statuta Grada Šibenika («Službeni glasnik Grada Šibenika» broj 8/10, 5/12 i 2/13), gradonačelnik grada Šibenika donosi

# Z A K LJ U Č A K

**o sufinanciranju troškova predškolskog odgoja i obrazovanja**

**djece u dječjim vrtićima u privatnom vlasništvu na**

**području Grada Šibenika za 2016. godinu**

1. Troškove predškolskog odgoja i naobrazbe djece u dječjim vrtićima u privatnom vlasništvu na području Grada Šibenika, Grad Šibenik će sufinancirati s iznosom od 700,00 kn mjesečno za upisano dijete prema utvrđenim upisnim kvotama u Planu mreže predškolskih ustanova na području Grada Šibenika ( Klasa:601-01/15-01/27, Urbroj: 2182/01-05/15-2) i utvrđenim upisnim kvotama iz Programa javnih potreba u predškolskom odgoju i obrazovanju grada Šibenika za 2016. godinu (Klasa:612-01/15-01/36, Urbroj:2182/01-05/1-15-2).

2. Sredstva za sufinanciranje u smislu točke 1. ovog Zaključka isplaćivat će se na teret razdjela 003 Upravni odjel za društvene djelatnosti, glava 00303 Predškolski odgoj – vrtići grada Šibenika, Aktivnost: 101603 Programi u predškolskim ustanovama,,, Proračuna GradaŠibenika za 2016. godinu (“Službeni glasnik Grada Šibenika», br**.** 11/15).

3. S vrtićima iz članka 1. ovog Zaključka bit će potpisani posebni ugovorikojima sereguliraju međusobna prava i obveze.

4.Ovaj zaključak stupa na snagu danom donošenja i bit će objavljen u «Službenom glasniku Grada Šibenika».

Klasa:402-03/16-01/01

Urbroj: 2182/01-05/1-16-1

Šibenik, 8. siječnja 2016.

GRADONAČELNIK

Željko Burić dr. med.

Dostaviti:

* Službeni glasnik Grada Šibenika
* Ured gradonačelnika
* Upravni odjel za financije – ovdje
* Upravni odjel za društvene djelatnosti – ovdje
* Dokumentacija – ovdje
* Arhiv – ovdje